NÁVRH 
VYHLÁŠKA

Ministerstva spravodlivosti Slovenskej republiky

z .........2001,

ktorou sa mení a dopĺňa vyhláška Ministerstva spravodlivosti Slovenskej republiky  č. 493/1991 Zb., ktorou sa vykonávajú niektoré ustanovenia zákona o konkurze a vyrovnaní v znení neskorších predpisov 

     Ministerstvo spravodlivosti Slovenskej republiky podľa § 71 zákona č. 328/1991 Zb. o konkurze a vyrovnaní v znení  zákona č. 12/1998 Z. z. ustanovuje:

Čl. I

Vyhláška Ministerstva spravodlivosti Slovenskej republiky č. 493/1991 Zb., ktorou sa vykonávajú niektoré ustanovenia zákona o konkurze a vyrovnaní, v znení vyhlášky Ministerstva spravodlivosti Slovenskej republiky č. 358/1996 Z. z., vyhlášky Ministerstva spravodlivosti Slovenskej republiky č. 21/1998 Z. z. a vyhlášky Ministerstva spravodlivosti Slovenskej republiky  č. 389/2001 Z. z.  sa mení a dopĺňa takto :

V § 11c odseky 3 a 4 znejú : 

“(3) V začatých konaniach, v ktorých k 8. októbru 2001 nebolo skončené prieskumné pojednávanie, sa na odmenu správcov a ich zástupcov použijú § 6 až 9d. Preddavky na odmenu priznané alebo vyplatené podľa doterajších predpisov sa nevracajú, aj keď presahujú najvyššiu hodnotu  odmeny podľa § 7 ods. 1. Právne účinky úkonov, ktoré nastali pred 8. októbrom 2001, zostávajú zachované.
(4) Na správcov a ich zástupcov ustanovovaných do ich funkcie po 8. októbri 2001 sa vzťahujú ustanovenie § 11 o vyberaní správcov a ich zástupcov. Pri výbere takýchto správcov a ich zástupcov  podľa poradia  zápisu do zoznamu podľa § 11 ods. 1 alebo 3  sa správcovia a ich zástupcovia vyberajú zo začiatku zoznamu.”.

Čl. II

	Táto vyhláška nadobúda účinnosť 8.októbra 2001.